《次韵范子仪怡山饭讫访王仙郡旧迹一首》
宋代·苏籀

云衲撞钟集，鹤衣舆轿来。
暂沽彭泽酒，岂碍太常斋。
道释纵横说，门庭南北开。
皂丛天籁响，棋罢想龟回。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。